
	Nacrt Godišnjeg plana razvoja sustava civilne zaštite 
na području Općine Fažana-Fasana za 2027. godinu

	Općina Fažana-Fasana
Jedinstveni upravni odjel

	Početak savjetovanja
30. listopada 2026. godine
	        Završetak savjetovanja
30. studenog 2026. godine



RAZLOG DONOŠENJA 

	Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

U skladu s odredbama Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22) Općina Fažana-Fasana organizira poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

U cilju ostvarivanja prava i obveza u sustavu civilne zaštite utvrđuje se Godišnji plan razvoja sustava civilne zaštite na području Općine Fažana-Fasana za 2027. godinu. Plan se donosi na temelju Zakona o sustavu civilne zaštite, Pravilnika o nositeljima, sadržaju i postupcima izrade planskih dokumenta u civilnoj zaštite te načinu informiranja javnosti u postupku njihovog donošenja, Izvještaja o stanju sustava civilne zaštite na području Općine Fažana-Fasana u 2025. godini, Smjernica za organizaciju i razvoj sustava civilne zaštite na području Općine Fažana-Fasana za razdoblje 2024. - 2027. godine, Procjene rizika od velikih nesreća za Općinu Fažana-Fasana, te Procjene ugroženosti od požara za Općinu Fažana-Fasana.



Pozivamo zainteresiranu javnost da do naprijed istaknutog datuma završetka savjetovanja dostavi svoje komentare putem Obrasca sudjelovanja u internetskom savjetovanju o nacrtu odluke, drugog općeg akta ili dokumenta za koje se provodi savjetovanje na e-mail: pisarnica@fazana.hr


Po završetku savjetovanja, svi pristigli doprinosi bit će javno dostupni na internetskoj stranici Općine Fažana-Fasana, te priloženi uz prijedlog akta o kojem će raspravljati općinsko vijeće Općine Fažana-Fasana.
Ako niste suglasni da Vaš doprinos bude javno objavljen, molimo Vas da to jasno istaknete pri dostavi obrasca.
Zahvaljujemo na doprinosu u izradi što kvalitetnijeg nacrta prijedloga predmetnog akta.

